בריאן נייטון

בריאן נייטון (באנגלית: Brian Knighton;‏ 21 באפריל 1971 - 4 בפברואר 2016), הידוע יותר בשם הבמה שלו, אקסל רוטן היה מתאבק אמריקאי. נייטון היה ידוע כאחד ממתאבקי האקסטרים הגדולים ביותר של שנות ה-90 ועיקר פעילותו היה בארגון האקסטרים ECW. נייטון החל להתאמן תחת הדרכתו של ריקי לאולס וג'ואי מאגס. הוא ערך את הבכורה שלו בזירה כבר בגיל 17 תחת השם אקסל רוטן, הלחם בסיסים של שמות הזמרים אקסל רוז וג'וני רוטן. רוטן זכה באליפות הראשונה שלו עם לאולס בארגון SCW בקיץ 1988. בשנות ה-90 המוקדמות רוטן החל לאמן את איאן רוטן, שהתחזה להיות אחיו. השניים היו ידועים בתור ה-Bad Breed והתאבקו בעיקר בארגון Mid-Eastern Wrestling. אקסל מאוחר יותר פתח ארגון היאבקות משלו במרילנד שנקרא Universal Independent Wrestling. הארגון זכה להיות משודר בטלוויזיה בימי שבת בערוץ ABC, אך נסגר באמצע שנות ה-90. משנת 1991 עד 1993 הייתה לאקסל ולאיאן כהונה מוצלחת בתור אלופי הזוגות של הארגון GWF שהיה בטקסס. בשנת 1991 רוטן היה פרק זמן קצר בארגון המצליח לשעבר, WCW. במהלך תקופתו בארגון רוטן התיידד עם פול אי דיינג'רסלי, הידוע יותר בתור פול היימן, ששימש כבעלים לעתיד של הארגון Extreme Championship Wrestling. בשנת 1993 קבוצת ה-Bad Breed הובאו לארגון על ידי פול היימן. הם התחרו בדיוויזיית הזוגות עד הפסדם לפיטבולס באירוע November to Remember ב-1994 כאשר סוג הקרב היה שהזוג המפסיד חייב יהיה להיפרד. השניים האשימו אחד את השני בהפסד, מה שהפך למריבה שהובילה אותם לקבל את פרס "פיוד השנה" של מגזין Pro Wrestling Illustrated לשנת 1995. הקרב הראשון בין השניים נערך ב-4 בפברואר כשאיאן הצמיד את אקסל לניצחון. השניים נלחמו במגוון קרבות אקסטרים במשך שבעה עשר החודשים הבאים, כשחלק מהקרבות היו "שיער נגד שיער" ומחבט/כיסא העטוף בגדר תיל. הפיוד שלהם הסתיים ב-1 ביולי 1995 באירוע Hardcore Heaven כשאקסל מנצח את איאן בקרב Taipei Death match, שהתאפיין בחבישת האגרופים של כל מתאבק בזכוכיות. בסופו של דבר האחים אקסל ואיאן התפייסו והפכו לזוג שוב בתחילת שנת 1996. בשנת 1997 אקסל הרכיב זוג משלו ביחד עם באלס מהוני והם נקראו The Hardcore Chair Swingin' Freaks. מהוני ורוטן התאבקו ביחד עד שנת 1999, ששם נפרדו והתאבקו אחד נגד השני. רוטן עזב את ECW ב-1999 והופיע בארגוני אקסטרים עצמאיים במהלך תחילת שנות האלפיים. רוטן הופיע במופע האיחוד של ECW ב-10 ביוני 2005 ביחד עם איאן בהפסדם לניו ג'ק וג'ון קרונוס. באירוע לאחר מכן ב-6 בנובמבר רוטן ניצח את איאן באותו קרב Taipei Death match שנערך עשור קודם לכן. ב-28 באפריל 2012 רוטן הופיע שוב במופע איחוד של ECW כשהפעם הוא פוגש את חברו לשעבר, באלס מהוני. בחודש יוני של שנת 2005 רוטן צורף באופן זמני לארגון ההיאבקות המוביל, ה-WWE, בשביל אירוע המחווה בתשלום לארגון ECW, שנקרא "לילה חד פעמי", ובו רוטן, מהוני וקיד קאש התעמתו עם ארגון ה-bWo לפני המופע עצמו. ב-6 ביוני בפרק של RAW, הסתער לזירה ביחד עם כמה אגדות ECW. רוטן המשיך להתאבק בקרבות חושך (קרבות שאינן משודרים לטלוויזיה) ביולי 2005 ולאחר מכן פוטר. רוטן ערך הופעה חד פעמית בארגון TNA ב-8 באוגוסט 2010 במופע מחווה שנקרא Hardcore Justice, שנועד לתת כבוד למתאבקי העבר של דור האקסטרים של הארגון ECW. רוטן צוות לבאלס מהוני שהפסידו לקבוצת Team 3D (באבא ריי דאדלי ודיבון דאדלי) בקרב רחוב בסגנון דרום פילדלפיה. נייטון עזב את בית הספר בכיתה יא' במטרה לרדוף את החלום שלו, להיות מתאבק מקצועי. בשנותיו האחרונות נייטון סבל מפציעות בעמוד השדרה שהכריחו אותו להתרחק מהזירה ולהשתמש בכיסא גלגלים. נייטון נמצא ללא רוח חיים בתא שירותים של חברת המזון, מקדונלד'ס, במרילנד ב-4 בפברואר 2016. ניתוח לאחר המוות הראה שסיבת המוות של נייטון הייתה מנת יתר של הרואין. הישגים בארגון ההיאבקות Global Wrestling Federation - GWF אליפות חבר המדינות העצמאיות של GWF (פעם אחת) אליפות הזוגות של GWF (פעם אחת) - עם איאן רוטן הישגים במגזין ההיאבקות Pro Wrestling Illustrated - PWI PWI דירג אותו במקום ה-132 מתוך 500 המתאבקים הטובים ביותר לשנת 1996 PWI דירג אותו במקום ה-437 מתוך 500 המתאבקים הטובים ביותר לשנת 2003 PWI דירגה את הפיוד שלו נגד איאן רוטן בתור פיוד השנה של שנת 1995 הישגים בארגון ההיאבקות Star Cavalcade Wrestling - SCW אליפות במשקל כבד של SCW (פעם אחת) אליפות הזוגות של SCW (פעם אחת) - עם ריקי לאולס מדיה וקבצים בנושא בריאן נייטון בוויקישיתוף אתר האינטרנט הרשמי של בריאן נייטון בריאן נייטון, ברשת החברתית פייסבוק בריאן נייטון, ברשת החברתית אקס (טוויטר) בריאן נייטון, באתר Online World of Wrestling נייטון נמצא מת עקב מנת יתר